15/01/2010 | Administración LocalMunicipal
Cee
Bases rectificadas da convocatoria para a cobertura mediante o sistema de concurso na quenda de promoción interna praza persoal laboral fixo.- Capataz/encargado.

BASES RECTIFICADAS DA CONVOCATORIA PARA A COBERTURA MEDIANTE O SISTEMA DE CONCURSO NA QUENDA DE PROMOCIÓN INTERNA DUNHA PRAZA DE PERSOAL LABORAL FIXO DENOMINADA “CAPATAZ / ENCARGADO”, INCLUIDA NA OFERTA DE EMPREGO PÚBLICO DO CONCELLO DE CEE DO ANO 2008, RECTIFICADAS POR RESOLUCIÓNS DA ALCALDÍA DE DATAS 13 DE OUTUBRO DE 2009 E 8 DE XANEIRO DE 2010. Primeira. Obxecto da convocatoria. Características da praza. É obxecto da presente convocatoria a provisión en propiedade mediante o sistema de concurso na quenda de promoción interna dunha praza vacante do posto de traballo denominado “Capataz / Encargado”, incluida na categoría profesional da mesma denominación, pertencente á plantilla de persoal laboral fixo do Concello de Cee, incluida na oferta de emprego público do ano 2008 e dotada no orzamento xeral deste Concello do ano 2009 coas retribucións que lle corresponden á categoría de encargado segundo o disposto nas táboas salariais do vixente Convenio Colectivo do persoal laboral publicadas no Boletín Oficial da Provincia de A Coruña de data 10/11/2008. As características básicas da praza de persoal laboral fixo de referencia son as seguintes: A determinación destas características axústase ó disposto no artigo 11 e na Disposición Final Cuarta, punto 3º, de la Ley 7/2007, de 12 de abril, del Estatuto Básico del Empleado Público, en tanto non se actualice ou se dicte unha nova Lei da función pública de Galicia no que resulte de aplicación á ordenación del personal laboral ó servizo das administracións locais. As funcións que corresponde desenvolver o persoal laboral que ocupe a devandita praza serán as seguintes, axustadas ó disposto na normativa vixente: 1. Aportar o nivel profesional adecuado de coñecementos, de experiencia e de comportamiento para a efectiva realización, no ámbito do seu servizo, de aquelas actividades para as que capacita especialmente a súa cualificación profesional, así como para a dirección, coordinación, planificación e execución dos diferentes traballos que se asignen á sua unidade ou ó seu servizo.2. Controlar de conformidade con procedementos ou métodos previamente establecidos e fixados a execución dos traballos asignados o seu servizo que teñan que ser desenvoltos por un grupo de traballadores ou ben por un único traballador, colaborando na devandita execución se resulta necesario.3. Dirixir, coordinar e supervisar a actuación do grupo de traballo e dos seus componentes o dun traballador individualizado, adoptando as medidas necesarias para garantir a súa productividade, resolvendo problemas operativos e continxencias que afecten ó traballo ou ó persoal.4. Executar directamente coas colaboracións que dispoña as operacións ou traballos cualificadas ou de maior especialización profesional, así como as que correspondan a súa categoría profesional.5. Colaborar e asistir ó seu superior no exercicio das súas funcións.6. Manter informado ó seu superior da problemática, funcionamento e rendementos do servizo ó seu cargo, do material e das instalación asignadas, realizando períodicamente os partes ou informes que lle podan ser esixidos.7. Constatar os resultados do seu servizo, evaluándoos e propoñendo ou adoptando as correccións que sexan pertinentes de conformidade coas instruccións que lle sexan impartidas polos seus superiores.8. Exercer a xefatura inmediata do persoal adscrito ó servizo ó seu cargo.9. Realizar as propostas de adquisición de materiais e ferramentas que resulten necesarias para o adecuado desenvolvemento dos traballos asignados ó servizo ó seu cargo. Para ilo deberá seguir os procedementos establecidos pola Intervención Municipal en relación coas propostas que se formulen.10. Controlar o estado do parque de maquinaria e utillaxe asignado ó servizo ó seu cargo, garantindo a sua adecuada utilización.11. En xeral, desenvolver calesqueira outras tarefas que lle podan corresponder de conformidade co perfil e contido do posto, dentro da súa competencia, así como tarefas de colaboración que implican a percepción do concepto retributivo denominado Complemento de Dispoñibilidade cando sexan necesarias para facilitar a operatividade municipal das diferentes áreas ou servizos municipais en xeral. Segunda. Requisitos esixidos ós aspirantes. Para ser admitidos ás probas selectivas de acceso á devandita praza os aspirantes deberán reunir os requisitos que de seguido se especifican, os cales deberán posuírse con referencia ó último día do prazo de presentación de solicitudes: 1. Ser persoal laboral fixo do Concello de Cee, calquera que sexa a situación administrativa na que se atopen, excepto a de suspensión firme mentres dure a devandita suspensión, e atoparse incluido na categoría profesional de Oficial de 1ª. 2. Ter transcorrido un mínimo de dous anos dende que se ocupou un posto de traballo de persoal laboral fixo do Concello con caracter definitivo, salvo nos supostos de remoción ou supresión do mesmo.3. Atoparse en posesión do título de bachiller, técnico ou equivalente.4. Ter a nacionalidade española ou ser nacional dalgún dos estados membros da Unión Europea ou nacional dalgún outro estado segundo o disposto na normativa e nos convenios vixentes.5. Ter cumpridos 16 anos de idade e non exceder da idade máxima de xubilación forzosa.6. Atoparse en posesión dos permisos de conducción da categoría D+E.7. Posuír a capacidade funcional necesaria para o desenvolvemento das tarefas propias da praza, así como non padecer enfermidade nin estar afectado por limitación física ou psíquica incompatible co desempeño das correspondentes funcións.8. Non ter sido separado mediante expediente disciplinario do servizo de calquera das administración públicas ou dos órganos constitucionais ou estatutarios das Comunidades Autónomas nin atoparse en inhabilitación absoluta ou especial para empregos ou cargos públicos por resolución xudicial.9. Non atoparse incurso nos supostos de incompatibilidade previstos na lexislación vixente. Terceira. Solicitudes. As presentes Bases, xunto cos anexos, publicaranse no BOP e en extracto no DOGA. Quen reunindo os requisitos esixidos desexe tomar parte no proceso selectivo, deberá presentar a solicitude no modelo oficial de instancia que se achega como anexo I da presente convocatoria, dirixíndoa ó Señor Alcalde do Concello de Cee e presentándoa no plazo de vinte días naturais contados a partir do seguinte ó da publicación do extracto de esta convocatoria no DOGA, no Rexistro Xeral do Concello, ou nas oficinas ou lugares a que se refire o artigo 38 da Lei 30/1992, de réxime xurídico das administracións públicas e do procedemento administrativo común. Deberase acompañar á instancia unha relación circunstanciada dos méritos que se aleguen, achegándo inexcusablemente con esta relación os documentos xustificativos (orixinais ou copias compulsadas), pois non se tomarán en consideración nin serán valorados aqueles que non resulten debidamente acreditados en todos os seus extremos no momento de presentación da instancia. Cuarta. Admisión dos aspirantes. Expirado o prazo de presentación de instancias, o Vicente Benito Castor Hosteins dictará resolución aprobando a lista provisional de admitidos e excluídos que será publicada no Taboleiro de anuncios da Casa do Concello, con indicación das causas da exclusión. Conforme o previsto no artigo 71 da Lei 30/1992, durante o prazo de dez días hábiles contados a partir do seguinte á inserción desta resolución no devandito taboleiro de anuncios, poderán subsanarse os defectos que ocasionaron a exclusión ou a omisión. Todos os demaís anuncios ou publicacións a que se refiren as presentes bases referiranse e publicaranse unicamente no Taboleiro de Anuncios do Concello de Cee. As reclamacións serán aceptadas ou rexeitadas na resolución da Alcaldía aprobando a lista definitiva de admitidos e excluidos que se fará pública no Boletín Oficial da Provincia e no Taboleiro de Anuncios do Concello. Contra esta resolución que pon fin á via administrativa, só cabe interponer recurso contencioso-administrativo. A resolución da Alcaldía aprobando a lista definitiva de admitidos e excluidos indicará así mesmo a composición nominal da Comisión de Valoración ós efectos de recusación e especificará o lugar, data e hora de realización pola devandita Comisión do proceso de valoración dos méritos alegados polos aspirantes definitivamente admitidos. A estimación dos méritos para adxudicar o posto de traballo vacante será realizada por unha comisión de valoración composta polos seguintes membros: Presidente: Funcionario ou persoal laboral fixo da Corporación. Suplente: Funcionario ou persoal laboral fixo da Corporación.1° vocal: Funcionario ou persoal laboral fixo da Corporación. Suplente: Funcionario ou persoal laboral fixo da Corporación.2° Vocal: Representante Sindical dos traballadores. Suplente: Outro Representante Sindical dos traballadores.3° vocal: Funcionario ou persoal laboral fixo da Corporación. Suplente: Funcionario ou persoal laboral fixo da Corporación.4° vocal: Funcionario ou persoal laboral fixo da Corporación. Suplente: Funcionario ou persoal laboral fixo da Corporación. Secretario: Funcionario ou persoal laboral fixo da Corporación. Suplente: Funcionario ou persoal laboral fixo da Corporación. Este tribunal, terá en conta a Igualdade na súa composición segundo o Art.36 da Lei 7/2004. Os membros da Comisión deberán ter unha titulación igual ou superior a esixida para os candidatos á praza, tendo dereito a percibir as indemnizacións correspondentes por participación en órganos de selección do persoal de conformidade co disposto na normativa aplicable. A Comisión poderá solicitar axuda de un técnico ou especialista cando considere necesario. Para a constitución e actuación da Comisión de Valoración requirirase a presencia de máis da metade dos membros titulares ou suplentes, e sempre do/a Presidente/a e Secretario/a (que tendrá voz pero non voto). A comisión queda facultada para resolve-las dúbidas que se presenten e toma-los acordos necesarios para levar a bo fin o concurso convocado polas presentes bases en todo o non previsto nelas. Os/as aspirantes poderán recusar a calquera dos membros da comisión de valoración e estes deberán absterse de actuar se neles concorre algunha das circunstancias do art.28 da Lei de Réxime Xurídico das Administracións Públicas e do Procedemento Administrativo Común. A comisión elevará á autoridade competente a correspondente proposta para adxudicar o posto, consonte coas avaliacións. No suposto de empate na puntuación acudírase para dirimilo á outorgada en cada un dos méritos enunciados polo orden no que se conten na presente convocatoria. De persistir o empate acudirase á data de ingreso como persoal laboral fixo na categoría profesional dende a que se concurse e, no seu defecto, ó numero obtido no proceso selectivo. Sexta. Desenvolvemento do proceso selectivo. Os méritos estarán referidos á data de expiración do prazo de presentación de instancias e deberán manterse ata a toma de posesión. A convocatoria resolverase polo procedemento de concurso, e de conformidade co disposto no artigo 35 do Decreto Lexislativo 1/2008, de 13 de marzo, incluirá a realización dun exercicio non eliminatorio que consistirá en traducir do castelán ó galego un texto sinalado polo tribunal nun tempo máximo de 30 minutos. Este exercicio será valorado pola Comisión como “apto” ou “non apto”. Estarán exentos de realizar este exercicio os aspirantes que acrediten a súa capacidade mediante a presentación do correspondente certificado de aptitude do curso de lingua galega Celga 4, ou equivalente expedido polo organismo oficial competente, no prazo de presentación de instancias. Antes da realización da devandita proba de galego, a Comisión valorará os méritos alegados polos aspirantes admitidos que sexan xustificados documentalmente nos termos xa sinalados nas presentes bases de conformidade co seguinte baremo: 1.- Experiencia profesional. O traballo desenvolvido estimarase ata un máximo de 15 puntos, tendo en conta a natureza das funcións encomendadas e de conformidade co que se especifica de seguido: 1. a) Polos servizos prestados en postos de traballo no Concello de Cee ou noutras Administracións Públicas incluidos nas categorías profesionais de Oficial de 1ª ou de Oficial de 2ª en servizos de contido análogo ou similar ó da adscrición do posto que se solicita, 1 punto por ano traballado ou fracción superior a seis meses, ata un máximo de 10 puntos.1. b) Polos servizos prestados en postos de traballo no Concello de Cee ou noutras Administracións Públicas incluidos en categorías profesionais inferiores ás de Oficial de 1ª ou de Oficial de 2ª en servizos de contido análogo ou similar ó da adscrición do posto que se solicita, 0,80 puntos por ano traballado ou fracción superior a seis meses, ata un máximo de 5 puntos.2.- Antigüidade. Estimarase por anos de servicio, computándose para estes efectos os recoñecidos que se prestaran como persoal ó servizo das Administracións Públicas. A puntuación será da seguinte maneira: a) Por cada ano de servicio en activo na Administración, 1 punto. A puntuación máxima que se pode obter neste apartado será de 15 puntos. Os méritos profesionais que sexan alegados tanto para xusificar a experiencia profesional como a antigüidade acreditaranse mediante certificado expedido polo secretario da corporación ou mediante orixinal o copia compulsada das actas de toma de posesión e cese, así como por calquera outro medio admisible en dereito que os acredite fehacientemente.3.- Formación. a) Polo coñecemento acreditado do idioma galego, sen que sexan acumulables, computándose unicamente o grao superior alegado, e concedéndolle validez soamente ós cursos ou titulacións homologados pola Dirección Xeral de Política Lingüística da Consellería de Educación e Ordenación Universitaria: - En grao de iniciación ou nivel Celga 3: 0,50 puntos. - En grao de perfeccionamento ou nivel Celga 4: 0,75 puntos. b) Estimaranse os cursos de formación e perfeccionamento impartidos pola Administración pública ou homologados por esta e que versen sobre materias relacionadas coas funcións do posto de traballo que solicite o/a aspirante, así como aqueles outros cursos en materias específicas que dalgún xeito contribuan a facilitar o desenvolvemento das devanditas funcións, como a informática, a prevención de riscos laborais ou a protección civil. Non serán tidos en conta os cursos que non especifiquen a súa duración. O cómputo dos puntos realizaráse sumando todas as horas de asistencia ós cursos que sexan considerados como puntuables ou baremables pola Comisión de Valoración, a razón de 0,15 puntos por cada 20 horas de asistencia. A puntuación máxima obtida neste apartado non poderá exceder de 10 puntos. Os méritos relativos ós cursos de formación acreditaranse mediante certificado expedido polo órgano que corresponda ou mediante orixinal o copia compulsada dos títulos ou diplomas acreditativos da súa realización, así como por calquera outro medio admisible en dereito que os acredite fehacientemente. Logo da realización da valoración dos méritos, a comisión acordará o necesario para a realización dunha proba non eliminatoria que consistirá en traducir do castelán ó galego un texto nos termos xa sinalados. Sétima. Resolución da convocatoria. Terminado o procedemento de valoración dos méritos e a realización da proba de galego, a Comisión de Valoración publicará no Taboleiro de Anuncios da Casa do Concello a puntuación obtida por cada un dos candidatos admitidos, propoñendo para a cobertura da praza de referencia ó candidato/a que obteña a puntuación máis alta e outorgando un prazo de dez días hábiles para a presentación de alegacións. Unha vez transcurrido o prazo de alegacións e resoltas as que foran presentadas, elevaráse á Alcaldía a proposta de resolución do Concurso, xunto coas actas correspondentes, procedendo este órgano á dictar resolución de nomeamento en función da maior puntuación obtida, publicándose esta resolución no Diario Oficial de Galicia. O prazo máximo para a firma do contrato da nova praza será de cinco días naturais se non implica cambio de residencia. O devandito prazo empezará a contarse a partires do día seguinte ó do cese na praza de orixe, cese que deberá producirse dentro dos cinco días naturais seguintes á publicación da resolución do Concurso no Diario Oficial de Galicia. Octava. Recursos. Tanto a convocatoria como as bases e cantos actos administrativos se deriven da mesma poderán ser impugnados polos/as interesados/as nos casos e forma previstos na Lei de Réxime Xurídico das Administracións Públicas e do Procedemento Administrativo Común e na Lei 29/98, de 13 de xullo, Reguladora da Xurisdicción Contencioso – Administrativa. As resolucións do Comisión de valoración vinculan ó Concello de Cee, sen prexuízo de que este no seu caso, poida proceder á súa revisión, conforme ó previsto nos artigos 102 e seguintes da Lei 30/1992, de 26 de novembro. Cee, a 8 de xaneiro do 2010. O Alcalde. Alejandro Josue Chevallier Buzescu. ANEXO I APELIDOS E NOME:_______________________________________________________ D. N. I. Nº:__________________________________ DESTINO:_________________________________________________ __________ PLAZA:_____________________________________________ __________________ Empleado público do Concello de Cee, cuxos demáis datos omite por constar no seu expediente persoal, ante JOSE OBDULIO EL ANAYA VELAMAZAN. comparece e EXPÓN: Primeiro.- Que ten coñecemento do anuncio publicado no B. O. P. de data___________ e en extracto no DOGA de data____________ polo que se oferta o posto de encargado/capataz a prover mediante concurso. Segundo.- Que reunido os requisitos exigidos para o desempeño do posto que posteriormente se dirá e tendo interés en aspirar ó mesmo nas condicións ofertadas, é polo que SOLICITA A JOSE OBDULIO EL ANAYA VELAMAZAN. ser admitido/a na convocatoria efectuada ó efecto e terme por aspirante a provisión mediante concurso do posto de encargado/capataz. Ós efectos de que por quen corresponda sexan tidos en conta os méritos concurrentes no solicitante, aléganse os que se reseñan seguidamente e circunstanciadamente na seguinte folla da solicitude, xuntándose á mesma os documentos acreditativos de aqueles ou, no seu caso, designándose os concretos archivos da corporación nos que xa constan os mesmos. Lugar e data: Sinatura: Ós efectos previstos no art.5 da Lei Orgánica 15/1999, de 13 de decembro (B. O. E.14/02/99), se lle informa que no presente documento se lle solicitan certos datos persoais únicamente ós efectos de realizar correctamente a xestión da súa relación de servizos con esta Administración. Mediante a firma do presente documento se consinte tanto na recollida de datos para ser incluidos nos ficheiros automatizados de Xestión de Recursos Humanos e Nóminas, cuxa finalidade é a de ser utilizados para a xestión del persoal en todos os seus aspectos, formación, selección e promoción interna, retribucións, estadísticas relativas ó mesmo, prevención de riscos laborais, incompatibilidades e outros extremos. Respecto dos citados datos poderá exercer os dereitos de acceso, rectificación e cancelación nos termos previstos na citada Lei 15/1999. Ilmo. Sr. Alcalde do Concello de Cee. RELACIÓN DE MÉRITOS ALEGADOS Sendo todos estos os méritos que o aspirante alega na presente convocatoria (no suposto de que necesitara alegar outros méritos, estos se farán constar en folla anexa idéntica á presente). Cee, a ………………… de ……………………………………. de 2010. Sinatura. Ilmo. Sr. Alcalde do Concello de Cee.